ADVANC โบรกฯชี้กำไรไตรมาส 3 แตะ 6.6 พันลบ.พร้อมลุ้นปันผลสูง 3% ต่อปี
ADVANC โบรกฯชี้กำไรไตรมาส 3 แตะ 6.6 พันลบ.พร้อมลุ้นปันผลสูง 3% ต่อปี แนะซื้อเป้า 220 บาท
ADVANC โบรกฯชี้กำไรไตรมาส 3 แตะ 6.6 พันลบ.พร้อมลุ้นปันผลสูง 3% ต่อปี แนะซื้อเป้า 220 บาท
8 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (7 ต.ค.2564) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แนะซื้อ ราคาเป้าหมาย 220 บาท แม้มีผลกระทบโควิดแต่จำกัดกว่ากลุ่มอื่น ประเมินกำไรไตรมาส 3/2564 แตะ 6.6 พันลบ. ลดเพียง -1% เทียบช่วงเดียวกันของปีก่อน, -3% เทียบไตรมาสก่อนหน้า จากต้นทุนค่าคลื่น 700 MHz รับมาตอนต้นปี และส่วนลดค่าเครื่อง แต่ด้านรายได้ยังทรงตัว เทียบช่วงเดียวกันของปีก่อนได้ และดีกว่ากลุ่มฯ จากลูกค้าองค์กรและธุรกิจเสริม Fibre และโดยรวมผ่านจุดต่ำสุด
โดยคาดกำไรไตรมาส 4/2564 จะฟื้น เทียบช่วงเดียวกันของปีก่อน, เทียบไตรมาสก่อนหน้า โดยรวมมองกำไร 2564 ที่ 2.62 หมื่นลบ. (-4%เทียบช่วงเดียวกันของปีก่อน) ยังมี Upside เล็กน้อย และคาดกำไรจะกลับมาเติบโตได้ +6% เทียบช่วงเดียวกันของปีก่อนในปี 2565 โดย ADVANC ยังอยู่ในจุดที่ความสามารถแข่งขันสูง+ฐานะการเงินแกร่ง
ด้าน Valuation: ซื้อขายบน PBV21F ต่ำกว่าค่าเฉลี่ยในอดีตย้อนหลัง 10 ปี ที่ -1.5 SD โดยมี PER21F ที่ 22 เท่า และคาดปันผลสูง 3% ต่อปี และเริ่มเห็นการเปลี่ยนแปลงเชิงบวก ทั้งการได้พันธมิตรอย่าง GULF จะช่วยเพิ่มโอกาสทางธุรกิจต่อยอดมากขึ้น และล่าสุดจับมือกับ SCB รุกธุรกิจ Digital lending เป็นการเติมเต็มกันและกัน ระหว่างเบอร์ 1 ในอุตสาหกรรมทั้งคู่